text:
Dr. Sheekh Mahammad Rashaad (Sheekha Yoomiyyuu hin irraanfatamne)
Wanni sabni ittiin beekkamu keessa tokko afaani. Kana hubachuun, diinni afaan Oromoo dhabamsiisuuf ijibbata gudda godhe. Ijibbaanni diinni godhaa ture, arra namatti mul’achuullee baatu yaroo isaa sanitti, haalaan cimaa ture. Afaan Oromoo kan arra mana barnootaatti ittiin barsiifamu, waggaa 25 dura, afaan du’aaf deemu ja’mee, jachoota isaa seenaaf harshif galchinaan, kuusaa jachootaa akka qopheessaniif, Dargiin koree jaareefii ture.
Garuu, afaan Oromoo du’a oolee, sakaraata keessa turerraa bayyannacuun, hawwii diinaa fiixa bahuu hanqise. Duuba, ijibbaanni afaan Oromoo ajeesuuf diinni godhe, akka laafatti qaxara hin caphne. Hawwii diinaa kolaasuu fii guddinni afaan Oromoo iddoo amma jiru akka gayuu godhuurratti wareegama barabaachisu warra kennantu jira. Isaan keessa hayyuun angafummaan maqaan dhawamu Sheekh Bakhrii Saphaloo ti. Isatti aansee, guddina afaan Oromoo tiif qooda himanaa olii gumaachuun, seenaa guddina afaanichaa keessatti qooda dinqifamee kan galmeesse, Sheek Mahammad Rashaadi.
Sheekh Mohammad Rashaad, abbaa isaa Kabiir Abdullee Kabiir Mummayyaa fii haadha isaa Faaxumaa Shurraa Aammad irraa, odoo Xaaliyaan biyya teenya hin seenin waggaa lama dura, bara 1934, Baha Oromiyaa, kutaa Bareentumaa, konyaa Cercer, baadaa Habroo, aanaa Gubbaa Qorichaa, naannoo Laga Arbaa, ganda maqaa akhaakhoo isaa, Khabiir Mummayyaan moggaafame-tti nama dhalate.
Sheekh Mahammad Rashaad, barnoota amantii Islaamaarraa waan abbaan beeku akka baratee fixeen, itti fufuuf, gama Hirnaa sossoohe. Hirnatti, Sheekh Aliyyii Dabruu biratti, Fiq’hii (barnoota seera amantii Islaamaa) keessaa Baafadlii fii Umdaa, akkasumatti ammaas, Tawhiida (barnoota tokkummaa Waaqa)-rraa hamma tokko barate. San booda, Dhidhiibama dhaqee Sheekh Aammad Sheekh Maammad Jaldii iratti Zubad barate. Eegas ganda isaaniitti deebi’ee Sheekh Ibraahim Bakhaarratti Toowshiiha barate. San booda Qe’eerraa fagaachuun Kortoo dhaqee Sheekh Abuubakar Usmaan Odaa ykn Sheekh Bakh’rii Saphaloo irratti, ilmii Manxiqa (seeralugaa jiddu gala afaan Arabaa) fii Herrega eega baratee booda gama Fadis sossoohe. Fadisitti Sheekh Yuusuf Aammad Bareedaa irratti Minhaaj Nawawiyyaa (Qaceelfama seera amantii Islaamaa kan Imaam Shaafi’ii) xumure.
Akkanatti waan barnoota amantii Islaamaarratti rarraa’aa kan naannoo san jiru xumuree, kan biyya alaa itti dabalachuuf, ilma indooyyee ykn haboo isaa, Usmaa’il Alii waliin, bara 1951, Biyyee Dareerraa sossoohan. Karaa Jijjigaa tiin Zeeylaa dhaqan. Achirraa halkan, dukkana dahoo gaodhachaa, miilaan Jibuutii seenan.
Akka Jabuutii gayaniin, walqabatanii safaaraa Xoophiyaa dhaqanii, biyya Arabaa deemanii barachuuf baasaboora akka kennaniif gaafatan. Namichi Safaaraa, “Yo isin biyyaarra fagaattan, eentu boqqolloo nuuf qota?” gaaffii jettu dhiheesseef. Sheekni oomisha boqqolloo tiif warri biyyatti hafan ni gayaniin, namicha amansiisuu ijibbaatullee, waan fedhan irraa argachuu hin dandeenye. Garuu, baasaboora dhabuun abdii if dura deemuu hin kutachiifne. Waraqaa eenyummaa malee, harka qullaa, galaa malee, doonii gama Yaman deemtu yaabbatan. Abbaan doonii, akkuma warri ammaa godhutti, Sheekhaa fii ilma indooyyee odoo lafaan hin gayin, xarafa malkaa, baharuma keessatti buuse. Achii, heera malee, dambaliin odoo if duuba harkisuu, bishaan mudhii gayu keessa dhiibachaa, warri uffanni, daboon, tan ifiifuu bakka meeqatti erbamte irratti cicciramte, lubbuu qarqara Ganda Dabaab ja’amtuun gayan.
Dabaabrraa bikka ka’aniif gayuuf, miilaan karaa Ta’iz sossoohan. Ta’izzirraa karaa Zabiidiin Mansuur keessaan Hudeeydaa qaxxaamuranii, warri amnitti miilaa akkaa gara dhoorkite, magaalaa timjii biyya Su’uudii, tan Jiizaan ja’amtu gayan. Jiizaanirraa Hijaaz keessaan dabranii Xaa’if seenan. Yaroon karaa kanarra deemaa turan Bona ture. Biyya gammoojjii tan lafti isii Bona hanqatee Ganna ibidda tuftu, guyyaa nama dhokochaa, odoo halkan dukkana keessa tiratanuu, aman miilaa kan ji’a sadihii tiin Xaa’if gayan. Xaa’if irraa makiinaa yaabbatanii, baatii Eblaa tan bara 1951, Makka seenan.
Akka biyya Sa’uudii seenaniin, wanni Sheekni dura godhuu barbaade, Hajii dha. Odoo Soomana furnoo goggoyduu bishaan Zamzamiin jiifatee furuu, Hajjii isaa godhe. Akka Hajjii fii ziyaaraalee barbaadu mara raawwateen jalqaba bara 1952, karaa Ordon (Jordaan) sossoohe. Akka achi gayeen Qudis dhaqee Beetul Maqdas ziyaare. San booda miilaan karaa biyya Shaam (Suuriyaa) sosoohe.
Dimishq (Damaskes) magaalaa muummittii Shaamitti, Sheekni barnoota biyyaa baheefitti deebi’uuf hiree arkate. Mana barmootaa kan Fathul`islaam je`amutti, barnoota waggaa shanii booda, raga Muftumma`aa fudhate. Sheekni oduma baratuu imaama masgiidaa tahe. San malees, masgiidotarra daddeemee kuxbaa guyyaa Jim’ataa godhu jalqabe. Haala kanaan, baroota jaha Shaam eega jiraate booda, bara 1957 keessa Suuriyaarraa karaa biyya Lubnaan sossoohe. Magaalaa Beeyruutitti markaba karaa biyya Misraa deemu yaabbatee, Iskindiriyaan Qaahiraa seene. Karaalee dila irra deemee fii naannoolee qubate keessatti haala isa mudate mara, Sheekni seenaaf sirritti galmeessee jira.
Qaahiraa akka dhaqeen, Universitii Azhar, Kulliyyaa Usuuliddiinitti (Koolleejii Hundee Amantii)-tti barnoota jalqabe. Waggaa afurii booda, bara 1962tti, barnoota isaa sadarkaa ool’aanatti gaggeessuun, ragaa caalinsaa harka Bokkuu biyyaa Jamaal Abdulnaasir irraa fuudhate.
Sheekh Mahammad Rashaad, Masrii keessatti Oromoota biyya san keessa turan waliin warra hiriira diddaa Mootummaa Hayla Sillaase bahan keessaa tokko. Gaafasitti, Hayle Sillaasetti hiriira bahuun hafee, dura dhaabbachuu yaaduunuu raajii dha. Warri hiriira sanirra qooda fudhatan keessaa kanneen biyyatti deebi’an, basaasota mootummaatiin adamamanii hidhatti guuraman. Warri isaan keessa ajjeefamaniis jiru. Haalli kuni, Sheek Mahammad Rashaad keessaa, hawwii biyyatti deebi’ee waan barate barsiisuu sammuu baase. Kanaaf akka barnoota fixateen Qaahiruma keessatti barsiisu jalqabe. Isaa haala kana keessa jiru, Soomaaleen bilisoomte. Gaafana, hojjataa Universitii Azhar tahee, biyya Soomaaleetti amantii Islaamaa barsiisuuf, ji’a Adooleessaa kan bara 1963 magaalaa Bur’oo dhaqe. Achitti, barsiisummaa malees, Masgiida guddaa magaalaa sanii keessatti Jim’ata-Jim’ata kuxbaa gudhutti seene. Eega bara sadi akkasitti ture booda, dandeeytii afaanii kan qabuun hajjataa mootummaa Soomaalee tahe.
Wanni Sheekni naannoo sanitti Oromoof hojjate keessa kan jalqabaa raadiyoona biyya sanii keessaan sagantaa afaan Oromoo jalqabsiisu. Bara 1965 raadiyoon soomaalee afaan Oromoo tiin dabarsuu kan jalqabe tattaafata Sheek Mahammad Rashaad godheeni. Sheekni sagantichi maqaa afaan Gaallaa akka qabaatu fedhe. Garuu diddaa alagaa fii nama keenyaarraa itti xixxeen maqaa afaan Qottuu tiin dabruu jalqabe. Sheekni Qottuurraa Gaallaa filatee kan qabsoo godheef waaltina sabaa uumuu dhaaf ture. Akka Sheekni galmeessetti, bara 1968, gaafa Jeneral Kabbadaa Gabree, ajajaan waraana mootummaa Hayle Sillaasee, biyya Soomalee dhufe, yaadaa fii komii Ziyaad Barreetiif dhiheesseen sagantaan afaan Qottuurraa gama afaan Gaalla’aa-tti geeddarame. Sheekni haala kanarraa akkaan gammade. Gammachuu isaatiis akka aramaa gadii kanatti walaloon galmeesse.
Kan Gaallaa didu takkaayuu diinumaa
Takkaayuu galtu’uu tanaaf isaan moroma
Takkaa ni hin laalinii taariikha isaatii
Takkaa wahiif fedha baduu maqaati
Yaa lammii too dubbii too dhagayaa
Maqaafii afaaniin harka tokko tayaa
Namni afaan keetii inni shanyii teetii
Qoqqottee hin gaafatin maali gosti teeti
Maqaa gosaa dhiisaa ka dhiyoo argame
Isa dur qabdhaa kan akkaan barame
Maqaan durattii isaa walitti qaba
Gosa sabaa hundaa taarikaas ni qaba
Hujiin dinqifamaan Sheekhaa kan sagantaa raadiyoonaatti aanu, qubee afaan Oromoo ti. Sheekni hayyoota afaan Soomaalee tiif qubee moggaasan keessa tokko. Gaafa karoora san fiixa baasaa ture, hawwii fii manaamni isaa sagantaa san keessaan afaan isaa guddisuu dha. Hawwii isaa kana, bara 1973, kitaaba Furaa afaan Oromoo ja’u harfii Laatiniin barreessee maxxansuun hujiirra oolche. Haatahu malee, akkuma gaafa sagantaa raadiyoonaatti, ammaas, warra maqaa kana dura dhaabbataniin hujiin isaa balaaleeffatamee, maqaan kitaabicha, Furaa Afaan Abbootti akka geeddaramu godhame. Garuu, bu’urri inni gaafas afaanichaaf lafa kaaye, sab-boonota booda ka’aniin fudhatamee, qubeen Laatiin afaan Oromoo tiin wal simatan. Yo if duuba deebi’amee laalame, wanni inni gaafas godhe, guddina Afaan Oromoo tiif asaasa cimaa tahe.
Sheek Mahammad Rasdhaad, bara 1965 irraa hamma 1984 raadiyoona Soomaalee keessaan amantii fii seenaa odoo barsiisuu, haala amantiin Islaamaa naannoo Gaafa Afrikaa itti seente akka qoratuuf jilaa waliin karaa biyya alaa ergame. Qormaata kanaaf biyya Yaman, Iraaq, Kuweetii fii Su`uudii dhaqe. Akka dalagaa ergameef rawwateen Sheekni Maqdisho`otti deebi’uu irraa oolee, biyya Su`uudii qubachuun kitaabbaan afaan Oromootti barreessuu fii kan Arabaa-rraa kan Oromo`ootti garagalchuu hujii godhate.
Sheekh Mohammed Rashaad, barreessuu fii afaan Arabaarraa garagalchuu jidduu, kitaabban 23 afaan Oromoo tiifii sabaaf gumaache. Isaan malees, hiikkaa hadiisa afurtamaa kan Nawaawii afaan Oromootti garagalchea. Sheekni, kitaabbaan amantii malees, Tooftaa Riphee Loltuu, Seenaa gaafa Afriikaa, Geerarsa Oromoo, Taarika Aammad Giraanyi, Qubee afaan Oromoo tii fii Akkaataa Qubeen Afaan Oromoo itti kaayaman nama barsiisan nama barreesse.
Hujiin guddoon Sheekh Mahammad Rashaad ittiin beekkame Qur’aana Afaan Oromootti hiikuu dha. Qur’aana afaan tokkoon hiikuun hujii haalaan guddoo ti. Warri waan akkanaa godhu, dandeeytii malees, warra tin’isa diinaggee fii hamilee tan mootummaa ykn garee if duubaa abdatu. Sheekh Mahammad Rashaad garuu, gargaarsa malee, kophaa isaa hujii guddoo tana nama hojjate. Gaafa hujii baroota meeqaantam irratti dhama’e maxxasuuf dhiheesse, kan mudate, galatoomii odoo hin taane, dura dhaabbii dha. Warri dura dhaabbataniis alagaa ykn Araboota odoo in tahin Oromoota. Jara san maqaa dhawuunilleen barbaachisu baatu seenaaf galmeeffachuun dirqama sabaa ti. Sababni jarri dhiheesse tokko afaan kuni qur’aana ittiin hiikuuf gayaa miti kan ja’u. Sheekh Mahammad garuu, qabsoo godheen jara irra aanee, hiikkaan isaa sagaleen kaasetatti waraabamee, ummata isaatiif tola akka hiramu godhe. Akkuma kaaseenni hujiirra ooleen, hiikkaa barruun basuuf irratti hojjachuu jalqabe. Duuba, kanaas gaafa xumure, akkuma kan sagaleetti, warrummaan Sheekkotii Oromoo ti ifiin ja’an dura dhaabbatan. Haa tahu malee, Sheekni akkuma kan sagaleetti, dura dhaabbii barruutiis injifatee, akka maxxanfamee saba harka seenu godhe. Sheekni kan kana hunda godheef, maqaa ittiin argachuuf odoo hin taane, lammii isaa irraa wararrii wallaalaa dhabamsiisuu fi.
Sheekni waan afaanii fii aadaan tahan nama ganamaan akkaan hubate. Kanaaf, Afaan Oromoo afaan waan hunda ittiin hojjatamu tahuu mirkaneessuuf waggaa shantam caalaa ijibbaata adda hin citin godhe. Jaalalti Sheekni guddina afaan isaatiif qabu himanaa oli. Jaalala isaa kana walaloo isaa keessati akkanatti ibse.
Yaa Afaan Oromoo Rabbii si guddisee
Nama siin dubbatu sumaaf heddummeesse
Adunyaan si beekaa anilleen si wallaaluu
Karaa keetiin malee nu alaa hin gallu
Ormi adunyaa dhaa yoo dubbii kee kaase
Afaan muuziqaa dhaa je’ee ti si faarse
Yaa afaan Oromoo yaa kan zalaalamii
Kan sii je’ee du’e hammamii hammamii
Mee akkamiin si gannaa nuti siin mul’annaa
Odoo ati baddee matumaan dhabamnaa
Karaa kan kee kanaan harka tokko taanaa
Sumaan gurgurannee wal irraa bitannaa
Yo nu karaa banne siin karaatti deebinaa
Yoo nu dhukkubsanne sumaan wal gaafannaa
Yaa Afaan Oromoo mee akkamiin si gannaa
Salaamtaa jaalalaa siin walii erginaa
Yaa Afaan Oromoo yaa haadha guddinaa
Har’aa fi borullee nuti siin mul’anna
Gooytaan haa guddisu warra si mul’isuu
Dachee haa seensisuu warra si saph’lisu
Namni si saph’lise rakkatuuf jiraataa
Gaafa tasaa geessee biiluu tee irraa baata
Akkuma olitti ibsametti, Sheekh Mahammad Rashaad nama barnootaa ti. Hayyuu afaan Oromoo, Soomaalee fii Arabaa ti. Amantii malees, Falsafaa, taligaa haala namaa, heera taliga`aa, Ilminnafsi, Joograafii fii barnoota miya lolaa nama barate. Sheekni barruu leexaa malees nama yaada isaa walaloon qarqabu. Haala kanaan, walaloota jaalalaa, jaalala biyaa, hamilee namaa dammaysanii fii kakaasan heddu barreesse. Kitaabban haala kanaan afaan Arabaa fii Oromoo tiin barreesseen Majistraa ykn Maastreet fudhate. Haaluma saniin, dandeeytii isaa kanaan Universitii Engilzirraa Dooktaraa ykn PhD gonfate.
Sheekh Mahammad Rashaad, haala armaa olii kanaan odoo hifaata malee saba isaa tiif hojjatuu, jiruu baqaa tan waggaa shantamii fii saddeetitti booda, bara 2009itti biyyatti deebi’e. Eega biyyatti deebi’ees, akkuma duritti waan itti amanu ifatti dubbachuu irraa if duuba hin deebine. Haaluma kanarraa kan ke’e, yaroo gabaabduu dura, warra Ahbaash ifiin ja’an, kanneen mootummaan Wayyaanee meeshaa godhattee deemmatuun balaaleeffatteen, mana adaamaa keessatti duraan kennameef irraa arihamee, Dirree Dhawaa qubachuu dirqame.
Sheekni, ergarama jiruun baqaa tiifii umriin muddeen odoo yaratuu, Ebla 25, bara 2013, umrii waggaa torbaatamii sagaliitti, magaalaa Dirree Dhawaa keessatti aakhirame. Ogummaa baratanii fii hayyummaa horaniin dantaa mataa isaanii gatanii, waan dhimma sabaa if dura oofaa warri hojjatan, yarumaa hundaa, qoma lammii isaanii kessatti jaalala addaa qabaatu. Awwaalcha Sheekhaa irratti kumaatamni Oromoo akka argamu kan godhe kana. Sheekh Mahammad Rashaad haala takkaa argamee ykn dhagayamee hin beekkamnetti awwaalame. Inni awwaalamuus, maqaan isaa abad baduuf hin jiraatu. Sab-boonummaa fii murannoo ajaa’ibaatiin faayamee, qoonni guddina amantii Islaamaa tii fii afaan Oromootiif gumaache, lammii dhufaa jiruun kan dinqifamu taha.
Waaqni Jannataan haa qananinu!
Abdurashiid Abdurahmaan (AbbaaUrjii)
Waxabajjii 02, 2013
Torontoo, Kanadaa
Hub: Seenaan Sheekhaa kuni, Guyyaa Yaadannoo isaa kan Magaalaa Torontootti qophaaweef, barreeffama isaa keessaa kan dubbuuyfame.
2 Responses to Dr. Sheekh Mahammad Rashaad (Sheekha Yoomiyyuu hin irraanfatamne)
-
Rabbin janaata issan haarafiisu.
-
Biyyoo itti haa salphisu. Seenaa guddaa hojjetani.


c: text/html

text:
Qopheessaa Namoo Daandii | Washington, DC | VOA
Bara 2009 fi 2010 kitaaboota Afaan Oromoon maxxansamanii bahan keessaa lama: “Qabsoon Oromoo Eessaa Karam” kan jedhu Obbo Asnaaqee Irkoon akkasumas, “Fixeensa” asoosomni jedhamu Obbo Boruu Barraaqaan barreefaman.
Kitaabonni lameenuu wal dhibdee dhaaboota siyaasaa Oromoo fi hawaasa siyaasaa oromoo giddu jiru irratti fulleeffatan. “Araara buusuuf gamni wal dhabe hundinuu fedhii qabaachuu akkasumas maaliif araarri akka barbaachise dursanii hubachuun barbaachisaa dha” jedhu, barreessitoonni lameen.
Araara fiduuf yaalii ta’u keessatti fedhii dhuunfaa ykn garee ofii qofa dhibbaa-dhibbatti guttachuuf otoo hin taanee gara yaada giddu-galeessa ta’eetti butachuuf of-kennuu gaafata, akka jecha isaaniitti. Akka nama dhunfaatti araara buusuun salphaa ta’uu mala garuu, akka itti gaafatamaa maatii,hawaasaa ykn dhaabaatti araara buusuun garuu daran fagessanii ilaaluu barbaachisa; wareegama inni gaafatuus jabaadha, yaada jedhu qabu Obbo Asnaaqee fi Obbo Boruun.
Haala wal-dhibdee qabsoo Oromoo keessaa attamiin akka ilaalan lameenuu kitaaboota isaanii keessatti kan baressan dubbatanii jiran.
– VOA
RELATED:
- Book Review: FIXEENSA – Afan Oromo Novel Based on a True Story by Boruu Barraaqaa
Title: Yaada Tokko Irratti Walta’uun Wareegama Gaafata
Duration: 20:39
Category: Politics
Added on: Muddee/December 19th, 2010

robotstxt: allowed

filter: keep


text:
Malkaa Caffee Irraa*
Wal Ijibbaannee Beenaa!
Dabartan Sanuu Feenaa,
Yoo Kuftan Xurii Seenaa!
——————————–
“የወያነ (TPLF) ባለስልጣኖችን በፍርድቤት እጋፈጣቸዋለሁ”
“Aangawoota Wayyaanee (TPLF) Wajjin Mana Murtii Duratti Wal Ilaalla!”
- Leenco Lata
Kana kan dubbatan Obbo Leenco Lata (I/A HD-ABO) kan yeroosii, oggaa dhaqanii Dirre Xayyaaraa Booleetti bu’an tahuun media Wayyaanee irraa yeroo sanatti waan dhagahamee dha.
——————————–
“ኢትዮጵያ ዉስጥ እኮ ፍትሕ የለም። ኣቶ ሌንጮ የተሳሳቱትም እዚያ ላይ ነዉ”
“Itoophiyaa keessa haqni hin jiruum! Obbo Leencon sana irrattitu dogoggoran.”
- Galaasaa Dilboo
——————————–
Yeroo Obbo Ibsaa Guutamaa Walgahii “Confirensii Araaraa” jechuudhaan yaalameef deemanii Wayyaaneen qabdee hiinaan, Obbo Leenco Lata ammoo “Obbo Ibsaa Guutamaa gadi dhiisisuufani.” jedhanii deeman, Raadiyoo Sagalee Ameriikaa sagantaa Amaarinyaa irratti jecha armaan olii kana kan dubbatan ammoo Obbo Galaasaa Dilboo (HD-ABO) yeroosii ti.
Waggaa 20 dura. Ani ijoollee dha. Ona Anniyyaa (Baha Harargee) Raasaa Qumbii, Qarree Raammis, Duyda/Gooroo Dhaddachaa. Bir’eensa xiqqaa tokko jala dugdaan ciisee osoon urjii samii ilaalaa waa’ee oduu rifaasisaa sanaatitti aaruu fi baasee buusuu, Jaal Tarree Dhaddachoo (Rabbi Rahmata haa godhoof) “J____VOAn geesse.” naan jennaanin radio banadhe.
Galmee yakkaa Poolisa mootummaa Itoophiyaa kan yeroosii keessatti nama sadarkaa duraa (Lakk. 1ffaa)tti barbaadamu jechuudhaan ibse radion Itoophiyaa yeroo sanatti. Addunyaa Polotikaa Oromoo fi mooraa ABO kan yeroosii keessatti ammoo nama 2ffaa dha. Obbo Leenco Lata. Nama galmee yakkaa poolisa mootummaa Itoophiyaa keessatti Lakk. 1 irratti galmaawee tohannoo seeraa jala akka oolfamuuf barbaadamaa ture jedhame kanatu murtii ofii isaatiin osoo namuu isa hin dirqisiisin xayyaaraan balali’aa dhaqee dirree xayyaaraa Booleetti xayyaara irraa bu’e. “የወያነ (TPLF) ባለስልጣኖችን በፍርድቤት እጋፈጣቸዋለሁ” “Aangawoota Wayyaanee (TPLF) Wajjin Mana Murtii Duratti Wal Ilaalla!” jedheeti inumaayyuu uggee qoma dhiibee dubbate jechuudhaan miidiyaan Wayyaanee hafarse yeroo sanatti.
Oduu kana osoon gurraa qabuutin VOA caqasuuf radio banadhe. Kanin gaafas dhagahe keessaa “ኢትዮጵያ ዉስጥ እኮ ፍትሕ የለም። ኣቶ ሌንጮ የተሳሳቱትም እዚያ ላይ ነዉ” “Itoophiyaa keessa haqni hin jiruum! Obbo Leencon sana irrattitu dogoggoran.” Jecha jedhu irraanfachuu hin dandeenye. Addunyaa Polotikaa Oromoo yeroo sanaa keessatti nama sadarkaa duraa (Lakk. 1) irra turan Obbo Galaasaa Dilbootu akkas jedhe.
Radion mormituu warra Amaaraa tokko ammoo (maqaa radio sanaa amma hin yaadadhu) “አቶ ሌንጮ ለታ ወደ ወያነ ዘፍጥያ ተወረወሩ።” erga jedhee booda itti fufee “አቶ ሌንጮ ለታ በሁለት መሥላል ወደ ስልጣን ኮርቻ ለመዉጣት ስሞክሩ ክፉኛ ወደቁ።” jechuudhaan waan mudate sanatti hedduu gammadanii ‘Iskistaa’ bu’aa fi Shaampaanyii buqqisaa jiraachuu isaanii haala ifatti mul’isuun dubbate.
Osoon kanas gurraa qabuun Oduu VOA dhaggeeffachuu itti fufe. Gazexeessaan VOA yeroos oduu sana dubbise nama dhiiraa tahuu malee eenyu akka tahe amma hin yaadadhu. Oduu waa’ee akka tasaa Shaggar seenuu Obbo Leenco keessatti “Ija jabinni (uggiinsi) fi gootummaan akkanaa seenaa namoota bara durii keessatti malee yeroo as dhihoo kana keessatti mul’atee hin beeku” jechuu isaa nan yaadadha. Jecha sana gaazexeessuma VOA sanatu ofii dubbate moo yaada namni alagaa waan sana irratti kennate keessaa fudhatee dubbachuu isaa garuu amma sirriitti hin qaabadhu. Itti dabalees HD-ABO kan yeroosii kan tahan Obbo Galaasaa Dilboo sababa deemmaa tasaa kan quba qabeenyaa Dhaabaan ala tahe kanaaf jecha Obbo Leencon Aangoo fi Gaafatama isaa irraa kaasuu kan ibsu ABO irraa ibsi bahuu isaatu oduu sana keessatti himame.
Oduu booda gaaffii fi deebii HD-ABO yeroosii Obbo Galaasaa Dilboo waliin taasifametu itti fufe. Dubartiitu gaafate. Akkuman olitti ibse, achi keessaa kanin yaadadhu tokko “ኢትዮጵያ ዉስጥ እኮ ፍትሕ የለም። ኣቶ ሌንጮ የተሳሳቱትም እዚያ ላይ ነዉ” jechuu Obbo Galaasaa Dilboo ti. Kan biraan “Amma Obbo Ibsaa Guutamaa fi Obbo Leenco Latas hidhaa keessa jiruu kana irratti maal jettu?” jechuun gaaffii dhihaateef Obbo Galaasaan oggaa deebisu “Obbo Leenco fi Ibsaa qofa osoo hin taane miseensota ABO fi Oromoota qulqulluu kumoota hedduutti lakkaawaman yeroo ammaa maqaa ABOtiin mana hidhaa Wayyaanee keessa jiran hundi isaanii badi tokko illee waan hin qabneef Wayyaaneen hatattamaan akka gadi lakkisu gaafanna.” Jechuu isaan yaadadha. “Galatoomaa! Waaqayyo obsaa fi jajjabina isaa isiniif haa kennu !…” jechuudhaan sagalee garaa nama nyaatuu fi gaddi keessaa mul’atuun gaaffii fi deebii sana xumurte gaazexeessituun VOA, Oromtittiin, Intalti Fitowraarii Balaachoo, Tizitaan. Dubbiin isii iyyuu gaddisiise maalayyaa anaa gaafasii? Nan booye. ….Booyicha aarii. ….Imimmaan gubaa. …Imimmaan xiiqii. ….Garaa ijoollummaa. …Dheebuu Bilisummaaf !
Guyyoota muraasa booda Obbo Leenco fi Obbo Ibsaanis lamaanuu hidhaa irraa hiikamanii nagaadhaan xayyaara koranii Itoophiyaa irraa gara alaatti balali’an jechuu dhageenyee gammadne. Guyyuma sana ammoo xayyaarotni lolaa fi helikopterootni waraanaa loltoota Wayyaanee fi galaa isaanii deddeebisanii fi madoo isaanii kaasan nu irra balali’aa oolan. Hibboo dha. ….Hibboo QBO. …Iccitii Polotikaa.
Biyya ol’aantummaan seeraa fi haqni hin jirre keessa haqa barbaachaaf qoma dhiibanii “gootummaadhaan” bifa sanaan itti deemuu fi kuni sirrii mitii maaliif kana goota? jedhanii wal adabuu (aangoo fi gaafatama irraa wal kaasuu) sana lamaan gidduu garaagarummaan jiru yeroositti guddoo natti hin mul’atu ture. Akkuman jedhe anoo yeroos ijoollee dha. Ana qofas miti. Warruma gurguddaa jedhamuttuu yeroositti wanti kun wal qixa hundatti mul’ate hin sehu. Yookaan ammoo warri galeefis “Nuti ilaalcha lama kan akka Dhaaba tokkichaatti qabatanii waliin deemuun hin danda’amne qabna” jedhanii walittii fi ofittis dhugaa himanii gar-gar bahuu mannaa “Akeeka tokkicha (bilisummaa ummata keenyaa dhugoomsuu) qabna” kan jedhu of amansiisuudhaan obsanii dhukkubbii isaa kulkulfachaa walumaan tirachuu filatanis taha. …Wal amantii dha. …Wal irratti abdii dha. …Wal jaalala. “Jaalalaa fi wal amantii Oromummaa.” Garaa gubaa (Stomachache) Polotikaa Oromoo.
Akkanaan waggoota 20 dabraniif ilaalchi kun lamaan wal fudhachuu ykn. wal injifatanii wal bulfachuu ykn. wal ijibbaatanii gargar galuu dadhabanii/hanqatanii wal gangalchaa ABO fi QBO jeeqaa bahan. Maayyii irra akkuma tahettuu addaan bahamee inni achi bahe ADO/ODF ofiin jedheera. Sadarkaa kana gahuuf adeemsi akkamii akka hordofame, shirri/dabni akkam akka dalagamee fi miidhamni hangam QBO fi ABO irra akka geessifame bifaa fi sadarkaa barreeffama akkanaatti amma dura wanti hedduun namoota hedduudhaan barreeffameera. Anis waggaa tokkoo fi walakkaa dura (Waxabajjii 2012 keessa) mata duree “Meetni Nama Harka Jiru Dhagaa Fakkaata.” jedhu jalatti dhimma kana irratti waa barreesseen ture waan taheef amma seenaa waan keessa dabramee sana keessa seenuu hin fedhu.
Amma gara ijoo dubbii barreeffama kiyyaattin suduudaan seena. Baatiilee 10 dura yeroo Dhaabni ADO/ODF jedhamu hundeeffamuu (ijaaramuu) isaa labsatu Oromoo keessaa:
a) QBOtiif Dhaaba/Jaarmaya filmaata tahuu danda’u kan kaayyoo fi tarsiimoo qabsoo ABO irraa adda tahe qabatee garuu Bilisummaa Oromootiif qabsaawutu dhalate jedhanii ilaalcha gaariidhaan kan simatan jiru.
b) Lakkii jarri warra qabsoo hifatee maqaa qabsootiin biyyatti galee harka kennatee jiraachuu barbaadutu wal gurmeessee galuufi malee waan QBOtiif bu’aa buusan mitii kan jedhanis jiru.
c) Xannacha bara dheeraaf ulfa fakkaatee gadameessa QBO keessa turetu bahe jechuun hedduu hadheeffatanii warri yaada kennachaa turanis jiru.
d) “Maaloo! Maaloo! Maaloo Jaallan, Obboleeyyan, Ilmaan Aayyaa, akki kun nuuf tolaa ree? Wal haa dhageenyu! Wal haa dandeenyu! Ilaalcha keenya wal fudhachiisnee Bilisummaa Ummata keenyaaf ilaalcha tokkoon waliin qabsaawuu gara dandeenyutti wal haa luucceffannuu maaloo dhaaphaa!” jechuudhaan hanga gaafa ODF of labsuutti warri waywaachaa turan “Fayyaaleyyiin ykn. Daalleewwan” akka kiyyaas jiru.
ODF gadameessa keessatti umrii dheeraa qaba malee qaamaan erga dhalatee lafa gahee waggaa hin guutne. Hanga ammaatti (osoo garaa jiruu fi erga dhalatee lafa gahees) kan isa mudatee fi mudachaa jiru jaalatamuu caalaa jibbamuu, amanamuu caalaa shakkamuu/ciicatamuu, faarfamuu caalaa arrabsamuu, eebbifamuu caalaa abaaramuu fi balaaleffatamuu…..kkf. dha. Kun hundumtuu isaaf murteessoo akka hin taane beekamaa dha. Isaaf “Dhaabichaaf” murteessaan eenyummaa fi hojii isaa qofa. Oromoo biratti Wayyaanee fi Lukkee isaa (OPDO) caalaa kan jibbame, tuffatame, arrabsamee fi abaarame hin jiru.
ODF qormaata xixiqqoo (test) hanga ammaa isa quunnamte jabinaa fi qabxii gaariidhaan keessa dabre. Qormaata isa xumraa (Final Exam) garuu murtii dhiheenya ifa baasee labsate kan “Shaggar seennee QBO karaa nagaa gaggeessina.” jedhuun amma itti seenaa jira.
Akkamitti?
1) Murtiin ABOn ilaalcha mooraa isaa keessa jiru xaliilchuuf fudhate tokko tokko dhidhiibee osoo hin jaallatin, akka barbaadanitti qophii fi wanneen feesisan hunda osoo hin guuttatin, miiltoo karaa dheeraa fi hamaamota gaafa cidhaa osoo addaan hin baafatin amnicha haa jalqaban malee, namoota maqaa ODFn galaa jiran keessaa sadarkaa nam-tokkeettis tahu kanneen dhugumaan Qabsoon Bilisummaa Oromoo daandii sanaan caalaatti milkaawa jedhanii itti amananii fi sanaafis wareegama feesisu baasuuf of qopheessan hin dhabaman (ni jiru) jedheen abdadha. Gariin ammoo, dheerina qabsoo hifachuudhaan bifa fedheenuu (garuu maqaa qabsootiin) Oromiyaa keessa nagaadhaan jiraatanii bishaanii fi midhaan, akkasumas, qilleensa Oromiyaatiif dharraa qaban bahachuudhaaf kanneen carraa kanatti dhimma bahuu murteeffatan tahuun shakkii hin qabu. Ayyaan-laallattootnii fi gantootni (abbootiin garaa) kanneen sadoo jireenyaa fi bolola aangoof jecha kana keessa gugatanii ‘Fake’ kan tahe aangoo maqaa/kijibaa kan Wayyaaneen kennuufii maltu (kan ittiin ergama wayyaanee raaw’atan) fi ofii ammoo media irratti mul’ataniin abjootanii kan deemaa jiranis hedduu dha. Eenyummaa fi aynaan namootaa buburreen kun oggaa achi gahee shirri diinotaa irratti dabalamu wal harcaasuun, hamtuuf dabarsanii wal kennuunii fi Dhaabicha (ODF) ooyruu Wayyaaneen lukkeelee haaraya keessaa oomishattu taasisuudhaan, waan Ummata keenya ija alagaa duratti salphisu, xiqqeessuu fi qaaniidhaan mataa lafa ilaalchisu raaw’achuuf kan jiran tahuun waan arguu fi dhagahuuf teenyu keessaa tokko tahuu danda’a. ODF kana irraa dandamatee Dhaaba Siyaasaa mormituu dhugaa kan keessa isaatti itita qabu, Qabsoo Bilisummaa Oromoof akka filmaataatti kan dhihaachuu danda’uu fi Wayyaanee fi diinota QBO kaanis ‘Challenge’ godhu ni tahaa?
2) ODF gaafa ijaaramuu isaa labsatu Itoophiyaan Empaayera tahuu isii, qabsoon Oromoon hoogganummaa ABOtiin gochaa turee fi jiru kan haqaa fi qoodni namoota ODFs keessa jiru tahuu akka amanuu fi har’as taanaan Kaayyoo fi tarsiimoo qabsoo ABOn ittiin masakamu akka hin morminee fi ofii garuu kaayyoo fi tarsiimoo qabsoo kan biraa filachuu isaa qofa ibsate. Amma yeroo Shaggar gahee Heera Wayyaanee jalatti buluu jalqabu waan gaafas jedhe kana ni fafaallessa moo irratti cicha? Ejjennoo mootummaa Wayyaanee kan Qabsoo Hidhannoo Balaaleffachuu, ABO akka Dhaaba Shoororkeessaatti fudhachuu, diraamaa/fiilmii dharaa ABO ittiin yakkuuf Wayyaaneen tolchitee, qooda namootni ODF ABO keessatti qabaachaa turanii fi ……kkf. ilaalchisee gaaffii fi dhiibbaa Wayyaanee irraa isa mudatu bifa kamii fi jabinaa fi bilchina akkamiitiin keessummeessa?
3) ODF Alaabaa Oromoo ilaalchisee kanuma Dhaabaa (ABO) maxxanfatee harkaa qaba. Waajjiroota ODF Oromiyaa keessatti banamuu malan duratti alaabaan “Dhaaba Shoororkeessituu” tuni fannifamuun ishii yoo Wayyaanee sodaachisee fi ‘ምርጫ ቦርድ’ Wayyaanee biratti ittiin galmeeffamuun rakkoo tahe ODF hangam Alaabaa mararfatu tana irratti cichuu danda’a?
4) Qabeenya biyyattii kan qawweedhaan dhuunfatee fi gargaarsa mootummoota qabeenyicha saammachuu keessaa qooda qabaniitti dabalee, utubaa jireenya Wayyaanee tahee kan jiru humna waraanaa, tikaa fi poolisaa inni ofii isaaf jecha akka isaaf tahutti namoota isaaf tahan irraa ijaarratee dha. “ሕገ መንግስቱንና ሕገ መንግስታዊ ተቋማቱን በማክበር……” jechi jedhu kan Wayyaaneen oggoyyuu lallabu “Isaan kana hanga dhuunfannee harkaa qabnutti aangoon keenya iggitii qaba.” amantii jedhu qabaachuu irraa ti. Tarsiimoo qabsoo karaa nagaatti waan gufuu guddaa tahe kana maqsuuf meeshaa fi tooftaa mormitootni biroo hanga ammaa itti hin gargaaramin kan ODF harkaa qabuu fi itti gargaaramee jijjiirama fiduuf abjootu maali?
5) Walumaagala ODF Shaggar seenee maqaa Qabsoo Bilisummaa Oromootiin Wayyaaneef ‘Mask’ dimokiraatummaa dabaleefii/taheefii, sadoo jireenya nomoota dhuunfaa guutuuf jecha seenaa gantummaa (Goobanummaa) haaraya dalaguuf deema moo dhugumaan wareegama barbaachisu hunda baasee waan QBOf bu’aa qabaatu dalagee mul’achuudhaan Bilisummaa Oromoo mirkaneessuuf kan abdatamu Dhaaba filmaataa tahuuf jiraata?
Gaaffiilee (qormaata) kanneenii fi kan biroo kan dhimma QBO wajjin walitti hidhatan irratti deebisaa ODF kan boru hojiidhaan lafa irratti mul’achuuf taa’utu ODF Qabsoo Bilisummaa Oromootiif Dhaaba filmaataa tahuu fi hanqachuu isaa murteessa. ODF Qormaata Maayyii kana ni dabra moo ni kufa ???
Wal Ijibbaannee Beenaa!
Dabartan Sanuu Feenaa,
Yoo Kuftan Xurii Seenaa!
Xumura:
Hamii fi guungummiin, akkasumas, yaaddoo fi shakkiin ODF ilaalchisee turee fi jiru hundi kijiba tahee, kaayyoo fi tarsiimoon qabsoo ODF maxxanfatee fi murtiin inni amma ifa baafatee itti deemaa jiru kun kan QBO bakka gahe irraa fuul-duratti furgaasee galiin gahuutti gumaachuu fi Guyyaa Bilisummaa Oromoo dhiheessuu keessatti qooda gama ofii qabaatu akka tahu haa hawwinu !
Malkaa Caffee
Amajjii 23, 2014
Malkaacaffee@gmail.com


text:
GULANTAA UMMATA CUNQURFAMEE
Gaafa nurratti ol’aantoomanirraa eegalee gadigaloo, gad’aantii hundaagadii tahuu mudanne. Heerri ni caphe; seerri ni hanqate. Cunqursaan, saamichi, tuffiin, kabajaa namummaa dhabuun aadaa guyyayyee ni tahan; ni raggaasifaman. Akka dur turre mara mulqamneeti akka haarayaaf qaadhimamne. Waan dinneefis oggoluuf boortamne. Yakkaafi gidiraa garanaan raaw’ataman hayyoota dhimma kana waa’eessaniifin dhiisa.
Sochiin teenya seeramalee, gaaffiin teenya akkamalee, himannoon teenyas karaamalee nuun jedhan. Walumaagalattuu daneen hanqatteeti cubbuun danee taate. Yoo jaraa, bu’urri dur diigamee haarayni bakka bu’e. Haarayni kunis waaraa, sabataa, siranaa lamuu hinbuqqaane, kan duubatti hindeebine seehan. Seehmaya ofii kana dhugoomfatanii qomatti galfataniiti dhihaa-barii jireenyaa keessatti ittiin masakaman. Warra ta Rabbii dagatee seehmaya ofii Rabbi godhate tahuu of hin argan.
Nuti ni cabne malee, hin caccabne. Maalummaafi haqa keenya wallaalee warra seenaan dagatee waliin qilee hinbuune. Qaruutaan waa yaaddu nu keessatti hin masheenne. Gabrummaa amanfannee, bilisummaa irraanfannee, hegereerraa abdii dhabnee, tanumaatu teenya jennee gadadoo mudanne hiree godhannee hin teenye.
Malli tokkichi qabsoo qofa tahuu hin daganne. Barii ganamaa, gaafa waan qaban maraan nurratti bobbahaniis waan qabnuun dura dhaabbanne malee, “Baga nagayaan dhuftan” jennee isaan aammannee hin simanne. Lubbuu itti wareeynee, dhiiga itti cophsinee, lafeedhaahis itti caphnee biyya teenya falmanne. Gootummaa seenaan hin daganne dhaloota gaafasiitiif, kan arraatiifi ka hegere dhufu maraaf dhiiga keenyaan barreessinee galmee seenaa tanaatiis qaruutaa waa qu’attuuf ol keenye.
Haqni keenya, xuruurri irraa booddee hamma nu harkatti deebi’uu falmii jalqabne itti fufna. Hin nuffinu hifannu; hin lakkifnu; akkanattis hinhafnu.
Mudannoo teenya irraanfannee, eenyummaa teenya gaggannee eennummaa haaraya maxxanfannee kan bir taanee akka jiraannu fedhan. Tan isaanii tan ofii, teenya ammoo, tan wajjii tan walii (sanuu tan isaan itti mataa, itti ajajoo) taatee akka waliin jiraannu kajeelan. Maalin jedha? Cubbuu, tuffii, moo maali? Deebiin tanuma feeteehuu haa taatu; malli garuu, tokko qofa: Qabsoo !!
Qabsoo tana bakkaan gayuuf gurmuu cimtuu garayyuun cimtee, bobbaa tanatti cittee, fakkeenya taatee hooggantu jiraachuun dirqama. Sochiin hanquu tana guuttachuuf godhamtu kurnee afuri moo shan dura eegalamte. Warri duraa alatti gurmaawaniiti hulluuqanii biyya seenan. Qaataa harkisanii dhukkaasaanii diina ajjeesuun akka dandayamu hojiidhaan biyyatti mul’isan. Qaanqeen achirraa qabatte qaruutaa ilmaan biyyaa ni bante; gooloo irra jirtu irraa martee ni fuute; habeenoo hubannoo hagooydee waa arguu dhowwitees ni wal’aante. Dukkanarraa ifatti bahuu, if arguu if baruu, if hubachuun ni dhalatte. Anaannachuun, waliif hadooduun, wal jaalachuun, waliif dirmachuun, tarree takka galanii shoobdoo takka dhawachuun ni argamte. Garayyuun, bakkayyutti babal’attee hunda aammattee suduuda takkaan milkii maaheeysaatiif mara bobbaasuu garuu hindandeenye.
Nuti osoo akkanatti jirruuti warri bobbaa akka keenyaatiin gaaratti game nu dursee diina cabsee raasaa biyyaa qubatee aangoo dhuunfate. Faccismaata diinaa laamsheeysuufis tumsa waan kajeelaniif nu afeerratan. Hin dinnee ni dhaqne; tumsa barbaadaniis ni laanne. Haala sunirraa nutiis bu’aa guddaa buufanne. Hunda tarree galchee himuu hin fedhu; muummee qofan irraa isinii hima. Sabni kiyya garayyuu walitti dhufee, walitti baqee, eenyummaa ofiitiin walitti siqee wal aammate. Haqa ofiitiis ni falmate. Lubbuu, dhiigaafi lafees itti gune. Oromiyaan bilisummaa dorrobde ogeeytii dhabarraa dhaluu ni hanqatte. Hanquun gaafas mul’atte har’aas furmaata hin arganne. Gufuu dahatteefi tan ifa baate jidduu dhibdee harkaa nu qabdu dhawaataan wal’aannachaa lafa garaa keenyaa akka geenyu shakkii hinqabu.
Dhumarratti wahiin jechuu fedha. Warri wal qoqqoodee walirratti bobbahee diina ofii cabsee bobbaa ofiitirraa milkaawee goobaan gale hinjiru. Dhugooma yaada kanaa warrummaan walqoggoodu kunuu waan dagatan hinseehu. Namni siyaasaa keessatti shoora qabu abbaa caayaa tahuu malee caayaa siyaasaa ooluun isa hinquubsitu. Kanaafuu fincilli, diddaan, mormiifi falmiin mooraa siyaasaa keessatti ka’u mara akka diigmayaa qofatti laaluun dogongora. Shoobdoo siyaasaa takkaatin hawatamanii dargaa ykn gariiba tahanii qoma dhawachaa ooluun waanuma irraa maganfatani. Siyaasaan wahyii Waaqarraa gadi hasaasamtee miti; saayinsii uumamaa hogguu tokkoofi tokko lama itti tahuu miti. Wanni kaleessa sirrii fakkaatu tokko, arra dogongora tahee boru ammoo, yakka hundaa’olii tahuun ni mala. Warri waa’ee kaayoo ganamaatiifi galgalaa haasawu tokko dhimma kana waan hubatan hinfakkaatan; hubachuu dhiisii hubachuufuu waan tattaafatan hinqaban. Nama harka ifiitiin qaruutaa ifii danqareef ani gorsa malee waan dhibii hinqabu. Haala baraa ija baraatiin daaw’adhaa; qaruutaa baraatiin qoradhaa; dhamaatoo dumeeysi tare isin dhaalchise iftina ammayyaatiin ibsadhaa !!!!
Warra malli qabsoo tokko qofa jedhee qaanii malee dubbatuufis gorsa biraa hinqabu. Galmeen seenaa qabsoo ummatoota addunyaa banaadha. Kan ji’oota muraasa dura biyyoota kaaba Afrikaatiifi Baha jiddugaleeysaa keessatti mul’aterraa wanni barannu baay’eedha. Injifannoo saffee gatii xiqqaadhaan goonfachuun akka dandayamu irraa hubanne. Kanaafuu hanquu gara hubannootiin mul’attu tana guuttachuudhaan amna seenaatiin waliin tarkaanfii ifii qixxeeyfachuun dirqama taha. Ammaaf hammanumaan ja’ee irraa bu’a. Waan na qomatti hafe baafachuuf taniin amma jedhe tuni hordaa haa taatu.
Qarayyoo halaalatti waa gartu, qaruutaa dhidhimsitee waa yaaddu, Rabbi nuu haa kennu.
Warra cubbuurraa maganfatee haqaaf haqarratti waliif caphu nu haa godhu !!!!!
COMMENTS
RULES FOR COMMENTING:
Gadaa.com values your inputs, and to maintain a positive environment of discussion, the following rules will be enforced for comments. When you click SUBMIT COMMENT below, you are agreeing to abide by the following rules.
1. Apply common-sense respect and courtesy. Feel free to express your thoughts within the limits of civility.
2. Personal attacks, offensive language and unsubstantiated allegations are not allowed.
3. By submitting your comments, you take all the responsibility, legal or otherwise, for your comments.
4. Comments are naturally short. Long comments may be removed; for long comments, feel free to submit them as articles to be posted on their own.
5. Gadaa.com reserves the right to remove comments that do not follow the rules stated here.
6. Frequent offenders of the above rules will lose future posting privileges.
How to Use the New Comment Section
1. One can sign in using social networking services (if using this, click on "Sign In With your preferred social networking service")
2. One can also comment as "Guest" (no log-in required; for this, click on "Pick A Name" AND check the "I'd rather post as guest" button.)
(ONLY NAME and EMAIL are required; no password needed if commenting as Guest.)
3. To SUBMIT comments for moderation, click on the "Arrow" sign.
Disclaimer: Opinions expressed in comments do not reflected the views of Gadaa.com unless explicitly stated otherwise by Gadaa.com; Gadaa.com IS NOT accountable for any thought and content of comments.
3 Comments
-
Abdulhakim osman said,
AS WR WB Dr.Abdusamad Mohammed gabaabumatti JAZAAKALLH yoon siin je’e naaf wayya,kitaaba kee kan “SEER LUGA AFAAN OROMOO” anillee afaan kiyya akkaan itti tattaafadhee wayyeeyfadhuuf hedduu na gargaare. amma barruu tee tana hogguun dubbise ergaa isii irraa hubachuun biratti afaan oromootiifi seera saa mi’aawaan irraa baradhe,hedduun lubbuurraa itti gammade.
-
Jaalataa Sabaa said,
Dr. Abdulsamad Mumad Yusuf, Umriin tee haa dheerattu. Horii Buli. Afaan Oromoo miidhaysitee qabsoo saba kenyaa akkanatti nuu dhiheesuu keetiif galata qabda. Addaan hin dhaabni itti nuuf fufi. Kan dubbisu Arif Ali hedduu muuxannoo qabda. Bayyee jabaadha. Itti fufi atiis. Galatoomaa!!!!
-
qero said,
Hi,
Barefama garii fi gorsa garii dha. the words a little bit difficult if some of the words are translated it may have dual function. words like “horda”, “sooduda”, ‘shoobdo”, ‘Mume” otto nuf hiktanii bayee gamadena. Kane achii bayee namatii tola itii fufii.
thanks,
Support the people!!! the true leader!!
qero


text:
Archive for January, 2014
January 27, 2014 at 1:38 am · Gadaa.com
Baqqalaa Jiraataa irraa*
Barri 2013 barota darban keessaa adda ture yoo jedhame soba hin fakkatu. Bara 2013 kan adda isa godhee adunyaa mara yaadan walitti fiduu isaa ti. Dubbin adunyaa guutuu yaadan walitti fidee sochose, dubbachisee, gaddisise du’aan adunyaa kana irraa boqotuu Nelson Mandelaa (Madibaa) ti. Gotichi Afrika Nelson Mandelan erga dhukkubsatee mana yaalatti deddebi’uu eegale irra kaasee hawasni adunyaa kanaa guutuun waa’ee isaa jala bu’ee hordofaa ture. Midiyalee beekamoon haala isaa duuka bu’ani adunyaadhaf ibsaa turan. Dhukkubsachunis ta’e duuti hiree namaa, kan nama biraa hin hafne yoo ta’eyyuu kan Mandelaa adda ture. Hawwasni adunyaa kanaa du’a goota kanaa dhga’us ...
January 26, 2014 at 11:34 pm · Gadaa.com
[caption id="attachment_24063" align="aligncenter" width="460"] "Ten-year-old Bonsen D Wakjira, honoured Australia Day by raising two flags - the Australian flag and the flag of his nation Oromia, in Ethiopia." - ABC.net.au[/caption]
More Pictures of Oromos at Australian Day celebration:
[gallery columns="1" link="none" ids="24071,24070,24069,24066,24067,24068" orderby="rand" size="medium"]
January 26, 2014 at 10:38 am · Gadaa.com
Author Motuma Kaba, with Editor Tuli Feyisa, has released a new Afan Oromo fiction short-story eBook on Amazon.com's Kindle - the title of the book is ABJUU. Probably, Motuma Kaba's 16-page ABJUU is the first Afan Oromo fiction eBook, and uses a revolutionary new way of delivering the much needed Afan Oromo books to readers throughout the world.
In addition to ABJUU, also available on Amazon's Kindle is a 96-page Afan Oromo poetry ebook, DHAALA - Dilbii Walaloo, by author Mootii Tufaa (with photographer Motuma Kaba).
Check the Gadaa.com Bookstore to get both of the above Kindle ebooks.
Afan Oromo, though it's one ...
January 25, 2014 at 12:40 pm · Gadaa.com
Bilisa Baafna Lammii
Bilisa baafna lammii
Alagaan nutti kaate falmii
Alagaan nyaaphaa falmitullee
Gantumaaf maaf hin gallee?
Gantuus amma galaa jiraa
Alagaan ari’ee ofirraa
Maali barri gidiraa
Kamtu nyaaphaa kamtu fira?
Barumatu nu faansee
Alagaaf dabarsee
Teessorratti hambisee
Sabboontota mankaraarsee.
Guuree gantoota gurmeessee
Maqaadhaaf sabatti dhiyeessee.
Oduu dhiisaa kun kijibaa
Gantuun hin falmitu sabaa.
Saba koo falmadhu hardhallee
Gabrummaan waan siin hin mallee.
Fifincilaa saba ol kakaasaa
Gabrummaa hiddumaan buqqisaa
Bilisummaa sabatti uwwisaa!
GAMTEESSAA SABAA (A.T.) Irraa
January 25, 2014 at 12:29 pm · Gadaa.com
‘Waraabessi Biyya Isa Hin beekne Dhaqee Kaldhoo Naa Afaa Jedhe’
(Argan Beeko*)
Mammaaksi akka mata duree barruu kanaatti dhihaate kun dubbii warra ODF ibsuuf karaa gabaabsa. Murni namoota yeroo adda addaatti badii adda addaa raaw’atanii ABO keessaa ari’aman yookiis fottoqanii bahan irraa walitti dhufe kun, daandii faallaa fedhii ummata Oromoo irratti kan argamu tahuun isaa amma hundaafuu ifee jira. Namoonni baay’een dhalachuu murna kanaa waggaa tokko qofatti gabaabsanii hubachuu malu. Haa tahu malee murni kun akka murnaatti dhalachuuf kan karaa eegale waggaa jaha dura. ODF jechuun murna ‘Jijjiirama’ jedhamee bara 2008 keessa ABO irraa fottoqe irraa dhalate. Murna kana gochaa fi kaayyoo ...
January 25, 2014 at 11:58 am · Gadaa.com
Malkaa Caffee Irraa*
Wal Ijibbaannee Beenaa!
Dabartan Sanuu Feenaa,
Yoo Kuftan Xurii Seenaa!
--------------------------------
“የወያነ (TPLF) ባለስልጣኖችን በፍርድቤት እጋፈጣቸዋለሁ”
“Aangawoota Wayyaanee (TPLF) Wajjin Mana Murtii Duratti Wal Ilaalla!”
- Leenco Lata
Kana kan dubbatan Obbo Leenco Lata (I/A HD-ABO) kan yeroosii, oggaa dhaqanii Dirre Xayyaaraa Booleetti bu’an tahuun media Wayyaanee irraa yeroo sanatti waan dhagahamee dha.
--------------------------------
“ኢትዮጵያ ዉስጥ እኮ ፍትሕ የለም። ኣቶ ሌንጮ የተሳሳቱትም እዚያ ላይ ነዉ”
“Itoophiyaa keessa haqni hin jiruum! Obbo Leencon sana irrattitu dogoggoran.”
- Galaasaa Dilboo
--------------------------------
Yeroo Obbo Ibsaa Guutamaa Walgahii “Confirensii Araaraa” jechuudhaan yaalameef deemanii Wayyaaneen qabdee hiinaan, Obbo Leenco Lata ammoo “Obbo Ibsaa Guutamaa gadi dhiisisuufani.” jedhanii deeman, Raadiyoo Sagalee Ameriikaa sagantaa Amaarinyaa irratti jecha armaan ...
January 25, 2014 at 8:42 am · Gadaa.com
ከባህሩ፡ ባይሳ*
ክፉ የወለደው፣ ክፋት ያሳወረው፣
ዛሬም አልተወኝም፣ ዘሬን የጨረሰው።
አፉ ለከት የለዉ፣ ምላሱ መርዝ ነው፣
ቢያከብሩት የሚንቅ፣ ቢተዉት የማይተው፣
በሰው ታሪክ ገብቶ የሚዘላብደው፣
አስቲ ሊጠይቀዉ፣ ማን ስለሆነ ነዉ?
በምን ችሎታው ነው፣ ራሱን የሚክበው?
ሁሉን አዉቃለሁ፣ ሁሉን አቀናለዉ - ባይ፣
አፍራሽ፣ አዉዳሚ፣ ገዳይ - ያለከልካይ!
አገር ማቅናት - ማሳደግ ኖሮ ቢሆን፣
ስንት ዕድል ነበረ በአዮቶቹ ዘመን።
በፈረንጅ እርዳታ ክፋት አደራጅቶ፣
ጠብማንጃ፣ ማትርየስ፣ መርዝ ጭስ ሸምቶ፣
ጦር እና ጋሻ ብቻ በያዘ ህዝብ ላይ ዘምቶ፣
ስብናዉን ሰልቦ፣ እንዳይኖር ከቶ።
ነበር ያያቱ ታሪክ፣ ለልጁ ያወረሰው፣
በመገንባት ፈንታ፣ ሀገር ያፈረሰው።
መች ይሄ ብቻ ሆነ፣ የክፋቱ መጠን፣
ያ የአንጎላል ጅብ፣ የአንኮበሩ ሰይጣን!
በድብቅ ተረግዞ በአያቱ ማድቤት፣
እንዳይጥሉት ልጅ፣ እንዳያሳድጉት ሕፍረት፣
ያ ጭላማ ንጉሥ፣ የዛር ሐረግ ቆጣሪ፣
የድሪቶ መለኪያ፣ የሰቆቃ ወግ ነጋሪ።
ደግሞ ልጁ ዛሬ፣ "ሞረሽ ወገኔ!" ብሎ፣
ያያቱን ...
January 21, 2014 at 11:37 am · Gadaa.com
By Buri Waddesso | OPride.com
Menelik II, Ethiopia's brutal 19th century king, has made a sudden return to the Ethiopian media spotlight over the last two months. Much has been written, from opposing viewpoints, in connection with a centennial intended to mark the 100th year of his death.
In his latest, rather nauseatingly lengthy, foray into the polarizing and heated debate about the king, Alemayehu G Mariam, who teaches politics at California State University, tried to recount Menelik's "many accomplishments" and dismiss Menelik’s detractors as a deluded, irrational, and unenlightened bunch undeserving of being heard.
In a convoluted effort to rationalize his fetish ...
January 20, 2014 at 7:24 pm · Gadaa.com
Guyyaa Gaafa: Amajjii 26, 2014 (Yk. Amajjii 18, 2006 E.C.) - Waaree Booda Sa'a 6:00 Eegalee
Bakka: Naannoo Kiiloo 6, Daandii Imbaasii Amerikaa Geessutti - Galma Aadaa fi Tuurizimii Keessadha
January 20, 2014 at 9:26 am · Gadaa.com
Baareentuu Gadaa irraa*
Tibba kana ilmaan nafxanyootaa biyyaa fi Alattii wal-tahanii duula olaantummaa isaanii calaqqisiisu, kan tuffii saba Oromootif qabana caalaatti argisiisu dalagaa jiraachuu kan quba hin qabne hin jiru. Leelliftoonni sirna gabrummaa kun waggoottan 100n darbaniif Oromoo xiqqeessanii ilaalu, tuffachuu, saamuu hidhanii dararuu fi ajjeessuurraa kan duubattii deebi’anii hin beekne tahanilleen; gochi tibba kana itti jiran garuu kan duuriitin adda. Kan adda isa godhummoo maqaa abbootii isaanii warreen harkaa-miila Oromoo ciran, abbootii isaanii warreen harma haadha teenyaa ciran faarsuu fi dhaadheessuu akkasumas ofii isaanitiifuu osoo carraa argatanii gocha wal-fakkaataa Oromoorratti dabaluuf fedhii kan qaban tahuu calaqqiisiisuu isaanii ...


text:
Mirga Keenya, Irree Keenyaan Deeffanna
Y.G(2005)
Addunyaa kana irratti, Bilisummaan tolaan argame gonkumaa hin jiru. Hundumtu wareegama qaqqaalii ijoolleen isaanii gara kuteenyaan kaffalaniin Injifannoo gonfatan. Mirgi kan sarbamu abaarsaan miti. humnaanii. dhiiga Ummata gabrummaa jala tursu barbaadan sanii dhangalaasaniiti. Qabeenyaa saamuuf jecha, hammeenya gara jabiinaa dhala namaa irratti hin raawwatamiin irratti raawwatanii nama gabroomsan. Addunyaa kana irratti tokko isa tokko liqimsee jiraachuuf lubbu galaafata. Nama gabroomsuuf falli jiru kana qofaadha. Kan gabroomsuu barbaadan gama hundaan laamshessanii cabsan. Warri bara amma kana nu gabroomsan, siree tolaa irra nu ciibsanii ykn nu kunuunsanii miti kan gabrummaa jala nu jiraachisuuf tattaafatan.
– Read the Full Article (pdf)
COMMENTS
RULES FOR COMMENTING:
Gadaa.com values your inputs, and to maintain a positive environment of discussion, the following rules will be enforced for comments. When you click SUBMIT COMMENT below, you are agreeing to abide by the following rules.
1. Apply common-sense respect and courtesy. Feel free to express your thoughts within the limits of civility.
2. Personal attacks, offensive language and unsubstantiated allegations are not allowed.
3. By submitting your comments, you take all the responsibility, legal or otherwise, for your comments.
4. Comments are naturally short. Long comments may be removed; for long comments, feel free to submit them as articles to be posted on their own.
5. Gadaa.com reserves the right to remove comments that do not follow the rules stated here.
6. Frequent offenders of the above rules will lose future posting privileges.
How to Use the New Comment Section
1. One can sign in using social networking services (if using this, click on "Sign In With your preferred social networking service")
2. One can also comment as "Guest" (no log-in required; for this, click on "Pick A Name" AND check the "I'd rather post as guest" button.)
(ONLY NAME and EMAIL are required; no password needed if commenting as Guest.)
3. To SUBMIT comments for moderation, click on the "Arrow" sign.
Disclaimer: Opinions expressed in comments do not reflected the views of Gadaa.com unless explicitly stated otherwise by Gadaa.com; Gadaa.com IS NOT accountable for any thought and content of comments.
3 Comments
-
Abdii said,
Eyyee dhugaa dha qabsoofnus qabsoo dhiifnee teenyus du’uun keenya waan hin oolle dha. Diinotni keenya hedduu na’anii jiru. Akkuma beekamu diinotni keenya warra “dialog”tti amanan miti. Habashoonni waan ofii jedhan malee yaada namoota biroo fudhachuuf aadaa akkasii hinqaban. Isaan jiraachuuf ummata Oromoo of jalatti gadi qabanii qabeenya isaa to’achuun gabrummaa keessa tursiisuuf tarsiimoo bara dheeraa qabu. Dhugaan jiru kan addeessus biyyi Ethiopia jedhamtu jiraachuuf ummatni Oromoo jiraachuu qaba. Ethiopian Oromiyaa malee biyya gatii hinqabne dha. Diinotni keenya kana waan beekaniif ciisa dhabanii gidirfamaa jiru. Nuti garuu akka ummata barbaachisummaan isaa hedduu guddaa ta’eetti of ilaallee walgurmeessinee deemaa hinjirru. Yeroo mara akkuma salphaatti kiyyoo diinaatti gallee kanuma kufne of argina. Akka ummata wayyabaatti yeroo keenyatti fayyadamaa hinjirru. Tokkummaa dhabuun keenya bara ummatni addunyaa marti bilisoometti gabrummaa keessa akka turru nu godhee jira. Har’as kufaatii keenya darban irraa waan baranne hinfakkaannu. Qabsoon keenya fedhii namoota dhuunfaatiin takaalamee sadarkaa itti qaanofnutti gadi bu’eera. Ummatni bal’aan hamma kana gahu namoota qubaan lakkaa’amaniin akka bitamu kan godhes tokkummaa dhabuu keenya.
Egaa yaa ummata Oromoo maaltu tokkummaa nu dhorke? Haga yoomiitti gabrummaa baannee gadi jennee jirraanna? Hayyuu dhabne moo? Beekaa dhabne moo? Goota dhabne moo? Gonkumaa rakkoon keenya maali? Akkamitti namoota nuu gadiitiin bitamna? Dhuguma ummatni habashaa nu caalteetu nu bitaa jirtii?
“Waliigallee tokkummaan wajjin teenyaa
Lakkii boruuf nu dhiba addaan faca’uun keenyaa” jedhe weellisaan Tsaggaayee Daandanaa
-
Lammeessaa Booruu said,
Yaa namoota/namicha barruu kana barreessitan/barreese:
Duraan dursee galatoomaa yaada keessan ibsatuu keessaniif ykn yaada kee ibsatuu keetiif.
Duraan dursee gaafii siif ykn isiniif qaba. Maqaa kee maaliif dhokfate? Ykn maqaa keessan maaliif dhokfatan? Kun nama gowwomsuuf waan ta’e. Dhugaa hin qabdan. Namni kana barreese nama hooggana irra jiru. Hoogganummaa isaa/isaanii kan qabsoo Oromoo diilalleessee socho’uu dhoogge tiksuuf waan tattaafatame malee qabsoo Oromoo ofdura tarkaanfachiisuuf kan barreesitee miti.
Akka at jettutti ykn isin jettanitti, woggoota 40ma darban kana keessa namoota amma hooggana irra jiraniin alatti Oromoo ilmaan qabsoo isaa qajeelatti geegessan hin horanne jedhaa jirta ykn jedhaa jirtu. Kun fafa guddaa dha. Qaanii hiriyaa hin qabne. Sabaa fi ilmaan Oromoo kan qabsoo kana keessa jiran tufatuu kee ti ykn tufatuu keessan. Kanaaf, kun dogoggora guddaa dha. Yaada dharaa ilmaan Oromoo keessa facaasuu ta’a.
Gaafiin kiyya kan lammaffaa Gadaa.comiif. Inniis, Gadaan maaliif barruu abbaa hin qabne maxxanse? Kana gochuun ‘credibility’ website kana dhabsiisa. Karama irraa fuudhaa waan abbaan yaada barreesseef itti gaafatama hin qabne maxxansuun gaarii miti.
Gara yaada ka’ee deebuuf, hoogganni amma hoogganummaa irra jiru kun hooggana hadoodaa dha. Kan qabsoo Oromoo hidhee jiru isa. Kanaaf, sirna dhaabaatiin jechuun Kora Sabaa waamamee hoogganummaa isaa ofirraa buusuu qaba. Kun waan yeroon itti kennamuu miti. Ammallee hubatamuu kan qabu, kan qabsoo bilisummaa tana qancarsee fi hidhe hooggana amma hoogamummaa irra jiru kana. Kun waan wal nama mormisiisuu miti.
Haalli har’a sabni Oromoo keessa jiru, haala hamaa fi hammaataa dha. Diinni yoomiyyuu caalaa sabaa Oromoo irratti bobbahee jira. Oromiyaa diiguu irratti bobbayee jira. Kun yeroo dheeraaf deemaa jira. Hoogganni ati jettu ykn isin jettan kun maali godhe haga ammaa? Deebiin gaafii kanaa wamaa hin goone.
Kanaaf, hoogganni jijjiiramuun dirqama ta’a. Dirqamnis kan ilmaan Oromoo ti. Akka amma jirutti deemuun qabsoo bilisummaa laamshesuu bira darbee dhabamsiisuu ta’a.
Kun irratti yaadamuu qaba; wal sobuun hafuu qaba.
Galatoomaa
Lammeessaa Booruu
-
abdi said,
obbo lammeessaa , dubbiin ani maqaa kiyya kaa’uu miti. maqaa dhokfattee jettee jirta . dansaa . garuu maqaa amma abbaatti katabanii ergan maqaa isaanii sirrii sitti fakkaataa ? yaada jirus akka gaaritti kan hubatte natti hin fakkaatu. yaada walii galaa keessa taa’iti dubbi ummataa ilaalii. hoggana abaaruu fi busheessuun eessaanu nu hin ga’u. warri arrabsanii ykn busheessanii qabsoo baatii 6 keessatti xumurra jedhan eessa akka jiran numa beekna. miiraan hiun haasa’iin. kana caalaa teessoo koo barruu kana jala jiru iratti naaf katabii waliin dubbannaa .


text:
Qeerroo.org: Yuunivarsiitii Asoosaa Keessatti Diddaan Barattoota Oromoo Bifa Qindaayaan Itti Fufe
(Qeerroo.org – Gurraandhala 26, 2013 Asoossaa) – Diddaan barattoota Oromoo Yuunivarsiitiilee, Koollejjii fi manneen barnootaa gad aanaa keessatti hidhaa fi ajjeechaa mootummaa wayyaaneen kan hin jilbeeffachiifamne itti fufuun barattootni Oromoo fi barattootni hiree wal fakkaataan Imaapera biyyattii keessatti isaan mudate Yuunivarsiitii Asoosaa keessatti nyaata lagatan. Mootummaan Wayyaanee yeroodhaa gara yerootti gaaffiiwwan mirgaa kan bilisummaa barattootaan gaafatamuuf bakka kennuu dhabuun gaaffii dabalataa uumuun barattootni mooraa Yuunivarsiitii Asoosaa kun gaaffiin nuyi gaafannu hanga guutummaan nuuf deebiutti jechuun lagannaa nyaataa taasisanii jiran.
Wayyaaneen gaaffiiwwan mirgaa gaafatamu kallattiin furmaata godhchuu haqachuu irraan hidhaa fi ajjeechaan barnoota irraa ariiuun akka dhaabbatu gaafatan siyaasa gaggeessitu,deeggartoota ABOti jechuun Yuunivarsiitii Finfinnee fi Amboo keessatti barnoota irraa ariiamuu tuquun ni dandayama. Yeroo ammaa kanatti Yuuniversitii Asoosaa keessatti gaaffiin ka’ee jiru,mirgi sabootaa eegamuu hanqachuu fi barattoonni wayita mana barumsaa jiranitti qabeenyii fi lafti maatii isaanii ammoo bakka dhaloota isaanii irraa waan saamamaa jiruuf yeroo boqonnaa isaanii bakkatti galan dhabuu irraan diddaa jabaa mootummaa Wayyaanee irratti kaasuu isaati. Gaaffiilee mirgaa gaafatame kanaan wal qabsiisee mootummaan kun waan isin gaafataa jirtan gaaffii ABO iti deeggartoota ABOti wayita jedhamanitti diddaa itti fufuun lagannaa nyaataa taasisanii jiran.
Wayyaaneen barattootni nyaata lagachuun kan kae baajata nyaataa baes gurguruun basaasaa fi federaalota dhibbaan naqee barattoota doorsisuu irratti argama. Mootummaan Wayyaanee doorsisaan gaaffii mirgaa akka dhaabuu hin dandeenyes qeerroon Yuunivarsiitii Asoosaa addeessee jira.
Qabsoon Itti Fufa! Gabrummaan ni kufa!!
COMMENTS
RULES FOR COMMENTING:
Gadaa.com values your inputs, and to maintain a positive environment of discussion, the following rules will be enforced for comments. When you click SUBMIT COMMENT below, you are agreeing to abide by the following rules.
1. Apply common-sense respect and courtesy. Feel free to express your thoughts within the limits of civility.
2. Personal attacks, offensive language and unsubstantiated allegations are not allowed.
3. By submitting your comments, you take all the responsibility, legal or otherwise, for your comments.
4. Comments are naturally short. Long comments may be removed; for long comments, feel free to submit them as articles to be posted on their own.
5. Gadaa.com reserves the right to remove comments that do not follow the rules stated here.
6. Frequent offenders of the above rules will lose future posting privileges.
How to Use the New Comment Section
1. One can sign in using social networking services (if using this, click on "Sign In With your preferred social networking service")
2. One can also comment as "Guest" (no log-in required; for this, click on "Pick A Name" AND check the "I'd rather post as guest" button.)
(ONLY NAME and EMAIL are required; no password needed if commenting as Guest.)
3. To SUBMIT comments for moderation, click on the "Arrow" sign.
Disclaimer: Opinions expressed in comments do not reflected the views of Gadaa.com unless explicitly stated otherwise by Gadaa.com; Gadaa.com IS NOT accountable for any thought and content of comments.
2 Comments
-
tufa said,
Amma hunda himannee dandeenyaa? mee qalbii godhaa wabo! saba guddaa irraa dhalattanii xiqqoo hin taiinaa!
-
oftaanaan said,
gadaan,kan bilisummaati.injifannoon,tan ummata oromooti.


text:
Prezidaantiin Itiyoophiyaa duraanii fi boodas, Paartii Tokkummaa Dimookiraasii fi Haqaaf jedhamuuf dura-taa’aa ka turan – Dr. Nagaasoo Gidaadaa paarticha mormituu sana keessaa ba’uu isaanii beeksisanii jira. Inumaa, ammaa booda paartii polotikaatti akka hin seenne ka dubbatan Dr. Nagaasoon, “kana murteessuu koof sababaa xixiqqaa lamaa fi sababaa guddaa tokkon qaba” – jedhu.
Kan isaan akka sabbaalee xiqqaatti himatan waa’ee fayyaa isaanii fi waa’ee umurii isaanii ti. Sababaa guddaa dha, jechuun kan isaan himatan garuu, paartii hoogganaa turan keessa hoogganoota fi miseensota jiran waliin dhimmoota biyyattii ijoo ta’an irratti walii-galtee dhabuu isaanii fi walumaa-galatti paartii kanaa fi ka biroo gidduutti wal-amantaan dhabamuu isaa dubbatu.
Paartiileen mormitootaa Itiyoophiyaa bakka lamatti qoodamaa deemuu kan eeran – Dr. Nagaasoon, “ tokko kanneen sabboonummaa biyyoolessaa oofanii fi mirga sabaa fi sab-lammootaa gonkumaa fudhachuu hin feene yoo ta’an kaan immoo kanneen mirga sabaa fi sab-lammotaatti amanan – sab-boontota sabaa sirna federaalummaa saba-hedduutti amanani” – jedhu.
Guutummaa gaaffii fi deebii kanaa dhaggeeffadhaa